**Tlačová informácia**

**zo zasadnutia Rady pre vysielanie a retransmisiu, ktoré sa konalo dňa 3. 4. 2019 v sídle Rady pre vysielanie a retransmisiu**

Na dnešnom zasadnutí Rada pre vysielanie a retransmisiu:

* **udelila licenciu** na celoplošné digitálne vysielanie televíznej programovej služby tviQ spoločnosti Grand Cru Media s.r.o.;
* **udelila licenciu** na lokálne digitálne vysielanie televíznej programovej služby TV NOVÁKY spoločnosti KABELTELSAT s.r.o.;
* **odňala licenciu** spoločnosti Šírava, s.r.o. (programová služba Rádio Šírava) z dôvodu porušenia § 54 ods. 1 písm. e) ZVR – uskutočnenie prevodu podielu na základnom imaní a podielu na hlasovacích právach vysielateľa v čase do 12 mesiacov od nadobudnutia právoplatnosti rozhodnutia Rady o udelení licencie bez predchádzajúceho súhlasu Rady s takým prevodom;
* **uložila sankciu – pokutu 3 319 eur**  vysielateľovi MAC TV s.r.o. (programová služba JOJ) za porušenie § 19 ods. 1 písm. b) ZVR (propagovanie násilia, podnecovanie nenávisti, znevažovanie alebo hanobenie na základe pohlavia, rasy, farby pleti, jazyka, viery a náboženstva, politického či iného zmýšľania, národného alebo sociálneho pôvodu, príslušnosti k národnosti alebo k etnickej skupine) v súvislosti s vysielaním programu Ministri  dňa 11. 9. 2018;
* **uložila sankciu – pokutu 3 982 eur**  vysielateľovi OTS, s.r.o. (programová služba Kysucké televízne vysielanie - KTV) za porušenie § 32 ods. 9 ZVR (zákaz vysielania politickej reklamy), ku ktorému došlo dňa 16. 10. 2018  odvysielaním komunikátov *Nová oddychová zóna, Rekonštrukcia verejných komunikácií v Čadci* a *KTV – Rozhovory* (každý z komunikátov odvysielaný dvakrát)*;* dňa 19. 10. 2018 odvysielaním komunikátu informujúci o Jozefovi Pajerovi a komunikátov *Jesenné upratovanie v Čadci, Nová oddychová zóna, Rekonštrukcia verejných komunikácií v Čadci, Návšteva podpredsedu ŽSK Milana Laurenčíka v Kysuckých pekárňach, KTV – Rozhovory* (každý z komunikátov odvysielaný dvakrát)*,* v ktorých došlo k podporovaniu viacerých kandidátov na post primátora, alebo na post poslanca mestského zastupiteľstva vo voľbách do orgánov samosprávy mesta Čadca a za porušenie § 16 ods. 3 písm. d) ZVR (vysielanie v rozpore s udelenou licenciou), ku ktorému došlo v dňoch 16. a 19. 10. 2018 odvysielaním programu *KTV – Rozhovory* (odvysielané štyrikrát)ktorý naplnil definíciu politickej publicistiky;
* **uložila sankciu – upozornenie na porušenie zákona** vysielateľovi Rozhlas a televízia Slovenska (programová služba Rádio Slovensko) za porušenie § 16 ods. 3 písm. b) ZVR (objektívnosť a nestrannosť spravodajských a politicko-publicistických programov, oddeľovanie názorov a komentárov od informácií spravodajského charakteru) v súvislosti s odvysielaním programu *Z prvej ruky* dňa 25. 9. 2018;
* **uložila sankciu – upozornenie na porušenie zákona** vysielateľovi MARKÍZA – SLOVAKIA, spol. s r.o. (programová služba TV MARKÍZA) za porušenie § 16 ods. 3 písm. b) ZVR (objektívnosť a nestrannosť spravodajských a politicko-publicistických programov, oddeľovanie názorov a komentárov od informácií spravodajského charakteru) v súvislosti s odvysielaním príspevku *Rozsudok v nedohľadne*, v programe *Televízne noviny* dňa 19. 8. 2018;
* **uložila sankciu – upozornenie na porušenie zákona**vysielateľovi IN TV s.r.o. (programová služba IN TV) za porušenie § 16 ods. 3 písm. l) v súvislosti s tým, že nedodal Rade na jej vyžiadanie súvislý záznam vysielania zo dňa 30. 4. 2018;
* **uložila sankciu - upozornenie na porušenie zákona** prevádzkovateľovi retransmisie   
  I. HEIZER – MINI SERVIS, s.r.o. za porušenie § 17 ods. 1 písm. c) ZVR v súvislosti s tým, že dňa 24. 10. 2018 poskytoval retransmisiu programových služieb ČT 1, ČT 1 HD, ČT 2 HD, ORF 1, Viasat 3, National Geographic, National Geographic Wild, Sport 1 HD, ID Extra, EUROSPORT 1 HD a rádio Vlna bez súhlasu ich pôvodných vysielateľov;
* **uložila sankciu - upozornenie na porušenie zákona** poskytovateľovi retransmisie Okresné stavebné bytové družstvo v Rimavskej Sobote za porušenie § 60 ods. 1 ZVR – povinnosť oznámiť zmenu údajov v žiadosti o registráciu retransmisie Rade v stanovenej lehote;
* **začala správne konanie** voči vysielateľovi Rozhlas a televízia Slovenska (programová služba Dvojka) vo veci možného porušenia § 16 ods. 3 písm. a) ZVR (všestrannosť informácií a názorová pluralita programovej služby) v súvislosti s vysielaním programu *Halali* (príspevok s názvom *Sedemdesiatka tatranská)* dňa 12. 1. 2019;
* **začala správne konanie** voči vysielateľovi Rozhlas a televízia Slovenska (programová služba Jednotka) vo veci možného porušenia § 16 ods. 3 písm. b) ZVR (objektívnosť a nestrannosť spravodajských a politicko-publicistických programov, oddeľovanie názorov a komentárov od informácií spravodajského charakteru), ku ktorému mohlo dôjsť odvysielaním programu Reportéri (príspevok s názvom *Bašternákovo Bonaparte)* dňa 3. 12. 2018;
* **začala správne konanie** voči vysielateľovi MAC TV s.r.o. (programová služba JOJ) vo veci možného porušenia § 32 ods. 4 písm. a) (čestnosť a slušnosť reklamy a telenákupu) v súvislosti s odvysielaním komunikátu alza.sk dňa 29. 1. 2019.;
* **začala správne konanie** voči vysielateľovi MARKÍZA - SLOVAKIA, spol. s r.o. (programová služba TV MARKÍZA) vo veci možného porušenia § 16 ods. 3 písm. b) ZVR (objektívnosť a nestrannosť spravodajských a politicko-publicistických programov, oddeľovanie názorov a komentárov od informácií spravodajského charakteru), ku ktorému mohlo dôjsť odvysielaním programu Televízne noviny (príspevok s názvom *Z pokuty napokon odškodné)* dňa 22. 1. 2019;
* **začala správne konanie** voči vysielateľovi RADIO ONE ROCK, s.r.o. (programová služba Radio One Rock) vo veci možného porušenia § 68 ods. 7 písm. a) ZVR z dôvodu možného nevyužívania frekvencie 90,8 MHz Žilina a 98,1 MHz Zvolen na účely, na ktoré mu boli pridelené;
* uznala za neopodstatnené 10 sťažností, respektíve ich častí.

Všetky uznesenia prijaté dňa 3. 4. 2019 budú zverejnené v zápisnici zo zasadnutia na webovej stránke Rady.

Kontakt pre médiá:

Mgr. Ivana Furjelová

hovorkyňa

Rada pre vysielanie a retransmisiu

mobil: +421 918 696 286

tel.: +421 2 20 90 65 03

mail: [ivana.furjelova@rvr.sk](mailto:ivana.furjelova@rvr.sk)